**Република Србија**

**ОШ „Петар Лековић“**

**Број: 424/3**

**Датум: 19.4.2024. године**

**П О Ж Е Г А**

На основу члана 119. став 1. тачка 1. Закона о основама система образовања и васпитања („Службени гласник РС“, бр. 88/2017, 27/2018, 10/2019, 6/2020, 129/21 и 92/23), члана 110. Статута школе, Школски одбор ОШ „Петар Лековић“ Пожега, на седници одржаној дана 19.4.2024. године донео је следећу

**О Д Л У К У**

**О ИЗМЕНАМА И ДОПУНАМА ПРАВИЛНИКА О ПОХВАЉИВАЊУ И НАГРАЂИВАЊУ УЧЕНИКА ОШ „ПЕТАР ЛЕКОВИЋ“ ПОЖЕГА**

Члан 1.

Овом одлуком врше се измене и допуне Правилника о похваљивању и награђивању ученика ОШ „Петар Лековић“ Пожега, дел.бр. 562/4 од 12.6.2023. године, тако што се:

Члан 2.

После члана 14. додаје члан 15. који гласи:

|  |
| --- |
| **„СПОРТИСТА ГЕНЕРАЦИЈЕ - ЈАКОВ ИЛИЋ** |
| **Члан 15.** |
| Похвала „Спортиста генерације-Јаков Илић” додељује се једном ученику завршног разреда на крају наставне године, под условом да ученик:  1) постигне најмање врло добар општи успех и примерно владање на крају сваке школске године;  2) постигне одличан успех из наставног предмета физичко васпитање на крају сваке школске године;  3) у току школовања постигне изузетне резултате у спортским активностима-такмичењима и то:  **Такмичење у екипним спортовима**:  1.За успех на општинском такмичењу:  -за освојено прво место- 3 бода  -за освојено друго место- 2 бода  -за освојено треће место- 1 бод  2.За успех на окружном такмичењу:  -за освојено прво место- 4 бода  -за освојено друго место- 3 бода  -за освојено треће место- 2 бода  3.За успех на међуокружном такмичењу:  -за освојено прво место- 5 бодова  -за освојено друго место- 4 бода  -за освојено треће место- 3 бода  4.За успех на републичком такмичењу:  -за освојено прво место- 6 бодова  -за освојено друго место- 5 бодова  -за освојено треће место- 4 бода  **Такмичење у индивидуалним спортовима**  1.За успех на општинском такмичењу ученику припада:  -за освојено прво место- 4 бода  -за освојено друго место- 3 бода  -за освојено треће место- 2 бода  2.За успех на окружном такмичењу ученику припада:  -за освојено прво место- 6 бодова  -за освојено друго место- 5 бодова  -за освојено треће место- 4 бода  3.За успех на међуокружном такмичењу ученику припада:  -за освојено прво место- 7 бодова  -за освојено друго место- 6 бодова  -за освојено треће место- 5 бодова  4. За успех на републичком такмичењу ученику припада:  -за освојено прво место - 8 бодова  -за освојено друго место - 7 бодова  -за освојено треће место - 6 бодова  Уколико након бодовања два или више кандидата не може да се одреди ученик који ће добити похвалу „Спортиста генерације- Јаков Илић“, Наставничко веће тајним гласањем, већином од укупног броја чланова, доноси одлуку који од тих кандидата ће бити проглашен за Спортисту генерације.  Кандидату за похвалу „Спортиста генерације-Јаков Илић“ припадају бодови по основу успеха на такмичењима која су искључиво у организацији Министарства просвете Републике Србије, односно Савеза за школски спорт.  Поступак избора ученика за похвалу „Спортиста генерације - Јаков Илић“ спроводи Комисија коју именује Наставничко веће, а коју чине:  -стручни сарадник школе  -један наставник разредне наставе  -један наставник предметне наставе  У комисији не могу бити наставници који су били, или су тренутно одељењске старешине предложеним кандидатима.  Задатак Комисије је да изврши бодовање кандидата предложених од стране Одељењског већа, према критеријумима из овог Правилника, а на основу расположиве документације коју доставља одељењски старешина.“ |

Досадашњи чланови 15, 16,17,18,19,20,21,22 и 23, постају чланови 16,17,18,19,20,21,22,23 и 24.

Члан 3.

Измене и допуне Правилника о похваљивању и награђивању ученика ОШ „Петар Лековић“ Пожега ступају на снагу осмог дана од дана објављивања на огласној табли школе.

**ПРЕДСЕДНИК ШКОЛСКОГ ОДБОРА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Снежана Радивојевић

Измене и допуне Правилника о похваљивању и награђивању ученика ОШ „Петар Лековић“ Пожега су заведене под деловодним бројем 424/3 од 19.4.2024. године, објављене на огласној табли Школе дана 19.4.2024. године, а ступиле су на снагу дана 27.4.2024. године.